אלבינה

**אלבינה** היא הרכב מוזיקלי צרפתי המבצע שילוב של מוזיקת עולם: מוזיקה מזרח תיכונית, ערבית, צרפתית, עברית וספרדית. ההרכב כולל את הזמרת הראשית אישתאר, ואת להקת Los Niños de Sara (בעברית: "ילדי שרה").

החל משנת 2000, החלו שני חלקי ההרכב, אישתאר ולוס ניניוס דה שרה, להפיק כל אחד בנפרד, אלבומים משלהם באופן עצמאי, עם זאת הלהקה עצמה לא התפרקה וממשיכה עדיין לקיים הופעות משותפות.

## מקור השם
משמעות השם **אלבינה** בערבית, היא "אלוהים בינינו". השם מגיע משמו של השיר הראשון של הלהקה, וזהו גם שמו של האלבום הראשון שלה.

### אישתר

אישתאר נולדה בישראל בשם אתי זך להורים יהודים ממוצא מרוקאי ומצרי. היא מדברת ושרה בעברית, ערבית, צרפתית, ספרדית ואנגלית. היא החלה להופיע במועדונים בגיל 15 והמשיכה להופיע גם לאחר סיום התיכון כשהתגייסה לצה"ל, שם שירתה כמכונאית מטוסים. היא בחרה בשם הבמה "אישתאר", כשמה של האלה המסופוטמית, כיוון ששמה המלא הוא "אסתר" ובעקבות חיבתה לסיפורי המיתולוגיה.

כזמרת המובילה של אלבינה, אישתאר שרה לעיתים קרובות בערבית, כאשר להקת "לוס ניניוס דה שרה" מלוונ אותה בספרדית. לעיתים קרובות היא משתמשת בקישוטים קוליים, כגון גמאקות  וצהלולים. אישתאר שרה מדי פעם גם שירים בעברית, לעיתים גם ללא הלהקה. תשעה מתוך שנים-עשר השירים באלבומה "*The Voice of Alabina"* הם בצרפתית, ויש לה שני שירים באנגלית: "C'Est La Vie My Baby (*Truly (Emet)*)" ו-"Lady revolver".

אישתאר הפיקה לבדה שלושה אלבומים: *The Voice of Alabina* (2000),*Truly (Emet)* (2003) *ו-Je sais d'où je viens* (2005). האלבום הראשון מורכב בעיקר משירים בצרפתית, השני ברובו בעברית, והאלבום האחרון הוא בעיקר בערבית, עם ארבעה שירים בצרפתית, אחד בספרדית וחלקים משמעותיים באנגלית מפוזרים לכל אורכו.

אישתר התגוררה שנים רבות עם משפחתה בצרפת, ולאחר גירושיה בשנת 2025, עברה לגור עם ילדיה בקיסריה.

### לוס ניניוס דה שרה
Los Niños de Sara (בעברית: "ילדי שרה") הם צוענים דוברי ספרדית ממונפלייה, צרפת. ארבעת חברי הלהקה, אנטוניו קונטררס (טוניו), רמון קמפוס, סנטיגו לורנטה (סנטי) וקוקו, הם כולם בני דודים. אף על פי שהם דוברים גם ספרדית וגם צרפתית, הם שרים רק בשפת אימם, ספרדית.

טוניו, הוא הזמר המוביל ומנגן בגיטרה, רמון וסנטי מספקים ליווי קולי ומנגנים אף הם בגיטרה, וקוקו שר ומנגן בכלי הקשה.

הלהקה הפיקה בעצמה שני תקליטורים: *La Cubanita* (2001) ו-*Gipsyolé* (2003). השירים שלהם מדברים לעיתים קרובות על משפחה, אהבה ואלוהים. חברי הלהקה הם נוצרים קתולים ומתגוררים בצרפת.

## מוזיקה
המוזיקה של אלבינה משלבת סגנונות, תרבויות ושפות רבות: מוזיקה מזרח תיכונית, מוזיקה ספרדית, צרפתית, צוענית, ערבית, ראיי, פלמנקו, ולעיתים פופ מערבי. הקבוצה לוקחת לעיתים קרובות שירים ישנים, כגון "חביבי יא נור אל-עין", השיר של הזמר המצרי עמר דיאב, ומוסיפה לו תערובת של סגנונות ושפות ואת הטעם האישי של אלבינה.

שירים נוספים המשלבים סגנונות שונים, הם "חביבי דה מיס אמורס" בערבית ובספרדית, ו-"Lolole (Don't Let Me Be Misunderstood)", שחברי ההרכב הפכו אותו משיר דיסקו אמריקאי לשיר קצבי ערבי-ספרדי.

השיר "Alabina" ידוע בצרפת בשל היותו מוזיקת הסיום בקומדיות הצרפתיות  ו-.
הסינגל שלהם "Ole y ola" הגיע למקום ה-19 במצעד המוזיקה הצרפתי בשנת 1997 וזכה בתקליט כסף.

## דיסקוגרפיה
### אלבומים
* Alabina (1996)
* The Album II (1998)
* Sahara (1999)
* L'essentiel (2000)
* The Ultimate Club Remixes (2002)
* Baila (2016)

### שירים
* "Amore de mis amore"
* "Pour toi et moi"
* "Alabina (De la noche a la mañana)"
* "Carnaval"
* "Lolai"
* "Lady Revolver"
* "Choukrane (Shukran)"
* "Habibi de Mis Amores"
* "Baila"
* "Tierra santa"
* Наши Ночи Наши Дни Alen Begl & Ishtar Alabina

## קישורים חיצוניים

* 20px אלבינה, במסד הנתונים במוזיקלי AllMusic **(באנגלית)**
* 20px אלבינה, במסד הנתונים במוזיקלי Musicbrainz **(באנגלית)**
* 20px אלבינה, במסד הנתונים במוזיקלי Discogs **(באנגלית)**
* 30px אלבינה, במסד הנתונים במוזיקלי Genius **(באנגלית)**
* 20px אלבינה, באתר המוזיקה ספוטיפיי **(באנגלית)**
* 44px אלבינה, באתר המוזיקה אפל מיוזיק **(באנגלית)**
* 20px אלבינה, באתר המוזיקה Last.fm **(באנגלית)**
* 20px אלבינה, באתר המוזיקה סאונדקלאוד **(באנגלית)**
* 44px אלבינה, באתר המוזיקה דיזר **(באנגלית)**
* 55px אלבינה, באתר המוזיקה טיידל **(באנגלית)**
* 44px|קישור= אלבינה, באתר המוזיקה Songkick **(באנגלית)**
* 20px אלבינה, באתר Musixmatch **(באנגלית)**
* אלבינה, באתר המוזיקה SecondHandSongs **(באנגלית)**

## הערות שוליים

קטגוריה:להקות צרפתיות
קטגוריה:מוזיקת עולם
קטגוריה:להקות שהוקמו בשנת 1996